હવે તો આપ Gray’s Anatomy ને Cunnigham’s Manual for Practical Anatomy ના ગહન અધ્યયનને લીધે સમજ્યા છો કે માનવદેહ તો ‘ગાગરમાં સાગર’ ને બિંદુમાં સિંધુ’ શો છે ને એટલે જ આપ થોડા serious બની ગયા છો. જાણે પરસ્પરનો પરાગ પમરાટી રહ્યો છે. મારા ને તમારા અન્યોન્ય સાથેના મૈત્રી-વૃક્ષો શીઘ્રતાથી પાગરી રહ્યા છે. આનાથી ઉત્તમ મોકો યારે મળે unit બનાવવાનો! હા, હવે ગહન અધ્યયને જાણે આપનો બધો જ સમય ન છીનવી લીધો હોય એમ, તમે એટલોય સમય ફાજલ નથી રાખ્યો જેથી કરીને મારા dissected organsને પાટા-પીંડી કરી શકો! હા, સમયનું મૂલ્ય સમજવા બદલ આભાર. અન્યોન્યનો અનુરાગ ઓટમાં ન અટવાય એ માટે કટિબધ્ધ જરૂર રહેજો.